Bandarísk kona hefur höfðað einkamál í New York á hendur Andrési prins, hertoganum af Jórvík, en hún segir hann hafa nauðgað sér þegar hún var sautján ára. Andrés hefur alltaf neitað sök í málinu.
Virginia Giuffre Djíúffrei er í hópi þeirra kvenna sem kærðu barnaníðinginn Jeffrey Epstein og segir Andrés hafa beitt hana kynferðislegu ofbeldi á heimilum Epsteins í New York og Lundúnum fyrir tuttugu og einu ári. Hún hafi verið flutt sérstaklega til Englands í þeim tilgangi og að hann hafi vitað fullvel að hún var aðeins sautján ára. Hún hafi því verið fórnarlamb kynlífsþrælkunar. Andrés hefur frá upphafi neitað öllum ásökunum. Hann sagði í samtali við BBC árið 2019 að hann myndi ekki einu sinni eftir að hafa hitt stúlkuna, þeir atburðir sem hún lýsti hefðu ekki átt sér stað.
And then I've been through it over and an over again.
Í skjölum málsins segir að öfgakennd og svívirðileg framkoma gagnvart Guiffre hafi valdið henni sálarangist, gríðarlegri vanlíðan og skaða. Enginn, hvort sem hann er forseti eða prins, sé hafinn yfir lögin né megi svipta nokkurn, hversu vanmáttugur sem hann eða hún er, verndinni sem lögin veiti. Löngu sé orðið tímabært að Andrés prins verði dreginn til ábyrgðar fyrir að hafa í krafti stöðu sinnar, valda og tengslanets misnotað hrætt, viðkvæmt og varnarlaust barn.
Þegar mál Andrésar komst í hámæli árið 2019 hætti hann að eigin ósk að sinna opinberum skyldum sínum fyrir bresku konungsfjölskylduna.
Bandarísk kona hefur höfðað einkamál á hendur Andrési prins vegna kynferðisbrots árið tvö þúsund. Prinsinn neitar sök, nú sem áður. 